Llibres per a nens i nenes i un munt d'idees per gaudir
Una de les fites d'una societat avançada és sens dubte tenir cura de la població infantil, donar als infants la millor educació i facilitar al màxim que els petits éssers racionals que són avui esdevinguin adults capaços de raonar, arribar a acords i resoldre conflictes per tal de millorar la seva vida i la dels altres.
Ells són el futur, d'ells dependrà que avancem vers un món millor o retrocedim cap a les barbàries que haurien de quedar enrere en el temps, però que malauradament intenten ressorgir en tota mena d'indrets del nostre planeta.
La cultura per a infants és diversió, joc i font de coneixements, molt sovint permet compartir activitats i de ben segur serveix per enriquir la personalitat de nens i nenes, per donar-los més recursos per al seu futur, per fer més feliços els primers anys de la seva vida.
Precisament ara, a la primavera, trobareu esdeveniments molt assenyalats entorn al llibre infantil i juvenil, el teatre i l'animació i altres propostes per al públic més jove.
Hi ha infinitat de contes i narracions, publicacions que apropen els petits lectors a la natura, la ciència, l'univers, la història i moltes altres matèries, llibres per jugar i per aprendre, tots ells amb il·lustracions extraordinàries.
• Dia Internacional del Llibre Infantil
Amb motiu de l'aniversari del naixement de l'escriptor danès Hans Christian Andersen.
Una jornada que a casa nostra promouen el Consell Català del Llibre Infantil i Juvenil, les biblioteques i les llibreries.
Trobareu més informació al web de l' IBbY (International Board on Books for Young People).
Una de les fires de llibre infantil més destacades, acompanyada d'activitats com "Bologna, città del libro per ragazzi", premis i exposicions.
El Sant Jordi infantil i juvenil, ple de sorpreses i novetats per gaudir en família del plaer de la lectura.
• 32è Saló del Llibre Infantil i Juvenil de Catalunya
Amb més de 4.500 llibres destinats al públic infantil i juvenil, exposicions d'il·lustració, tallers, trobades amb autors, trobades professionals i altres activitats.
Amb l'assistència de persones rellevants relacionades amb el món dels contes (creació, il·lustració, literatura, editorial, llibreria, biblioteca, narració, taller i artesania).
Dia Internacional del Llibre Infantil 2016
A l' Agenda Cultural trobareu molts espectacles pensats per a nens i nenes, des de circ i màgia fins a titelles o narracions molt divertides.
Amb companyies de dins i de fora de Catalunya que presenten espectacles de circ, teatre i música per a tots els públics.
Del 26 de març al 26 de juny: tots els caps de setmana
• La Mostra d'Igualada, la 27a Fira de teatre infantil i juvenil de Catalunya
La Mostra és un punt de trobada excel·lent per als professionals del sector, tant per a l'exhibició com per a la compravenda d'espectacles, i una gran ocasió per gaudir en família dels millors espectacles per a tots els públics.
• 3r Festival Internacional de Màgia Montseny
Organitzat a Catalunya per l'Associació de Professionals de Circ de Catalunya (APCC), se celebra amb espectacles a moltes localitats catalanes.
Carrers, places i teatres de la ciutat acullen el fantàstic món dels titelles, mentre la fira ofereix un incomparable punt de trobada per a companyies, programadors i productors.
Festival de pallassos i pallasses que neix amb la voluntat de recuperar i homenatjar la figura del més entranyable dels personatges humorístics, amb actuacions i tallers.
Vilanova de la Muga (Alt Empordà)
Una gran festa participativa, amb espectacles de teatre, animació, circ, màgia, pallassos, titelles i tallers.
• 9a Fira de Titelles de Sant Martí Vell
• 21a Fira de Circ al Carrer de la Bisbal d'Empordà
La Bisbal d'Empordà (Baix Empordà)
• CINC, Cinema Infantil en Català
• Les estrenes de dibuixos animats i altres films per a públic infantil al web "Cinema en català"
Cada setmana, dues sessions adreçades a públic infantil i familiar (dissabtes i diumenges a les 17 h, Barcelona), amb pel·lícules escollides pel seu v alor pedagògic i cinematogràfic.
• Consulteu els webs de Drac Màgic i Pack Màgic per saber més de cinema infantil, tranquil i en català.
Podeu trobar una programació d'activitats familiars al Palau de la Música, a L'Auditori i a d'altres espais.
Actuacions musicals i entreteniment per a tota la família amb propostes innovadores.
El festival de música en família de Girona.
El nostre país és molt ric en activitats culturals i constantment apareixen noves propostes, informeu-vos de les activitats per a infants i joves i també de les activitats per a la família, cada dia hi ha novetats!
També us recomanem visitar Twitter, on trobareu moltes notícies amb l'etiqueta.
Si voleu, us podeu subscriure a la llista infants_joves de l'Agenda Cultural, que aplega comptes relacionats amb el públic infantil.
Una jornada que reivindica el dret dels nens jugar i se celebra a ludoteques, esplais i altres espais.
Més informació al web de l' ITLA (International Toy Library Association).
• Tallers, visites i activitats familiars a museus i altres espais
Informeu-vos per estar al dia i escollir el que us pugui agradar més.
No us oblideu de les visites guiades!
• Espais naturals, la nostra fauna, els nostres boscos
Comença el bon temps, sortir amb els nens i apropar-nos a la natura és una gran idea.
Les opcions són moltes, podeu informar-vos dels parcs naturals, d'itineraris diversos o preparar la vostra pròpia ruta.
No cal que sigui especial, només cal que els nens es diverteixin i aprenguin que la natura és un tresor.
Més informació al web de Turisme de Catalunya.
Nens jugant en una il·lustració de Mercè Llimona.
És sabut que ésser bilingüe és un avantatge per als nens que els facilita l'aprenentatge.
I si poden dominar més de dues llengües, molt millor encara per al seu futur personal i professional.
Per començar, podeu recórrer a la xarxa.
Si aprenen des de ben menuts, els resultarà molt més fàcil parlar una tercera llengua.
Trobareu diferents ofertes, avui us en mostrem una:
Amb vídeos per ensenyar anglès a nadons i nens petits.
Hi ha vídeos amb música popular en anglès i sèries de dibuixos animats educatives, també en anglès.